*Minta tételsor a szóbeli fizika felvételi vizsgához*

***A tétel (kis kérdések)***

1. Mikor végez egy test egyenesvonalú egyenletes mozgást?

2. Definiáld a feszültséget!

3. Mit jelent a következő fogalom: olvadáshő?

4. Jellemezd a szilárd halmazállapotú anyagokat!

5. Hogyan működik a pipetta?

***B tétel (feladatok)***

1.Egészítsd ki a kijelölt egyenlőségeket!

32000 *dm* = ………..……….. *km* = ………………..……… *mm* = ……………………..*m*

2700 *g/dm3* = …………….………… *g/cm3* = ………………………..*kg/m3*

2.Andi és Béla az Árvízi Emlékműnél beszéltek meg randevút, hogy majd elsétálnak a töltésen az innen 2,7 km-re levő Medencés Kikötőig. Azonban Béla késett, így Andi elindult egyedül, percenként 90 méternyi utat megtéve. Béla csak 5 perccel később indult utána, és félúton utol is érte Andit. Számítsd ki Béla sebességét, ha feltesszük, hogy a gyerekek végig egyenletesen mozogtak! A találkozástól kezdve Andi sebességével együtt haladtak tovább. Mekkora volt Béla átlagsebessége az indulásától a kikötőig való megérkezésig?

**3.** Olvasd le a voltmérő által jelzett feszültséget, ha a méréshatár 100 V!

A feszültség: …………………………. V



Ugyanebbe az ábrába rajzold be a mutatót abban az esetben, ha a méréshatár 500 mV és a mért feszültség 0,42 V!